6.4.2022
FI
Euroopan unionin virallinen lehti
C 152/1
I (Päätöslauselmat, suositukset ja lausunnot)
LAUSUNNOT
EUROOPAN TALOUS- JA SOSIAALIKOMITEA ETSK:N 565.
TÄYSISTUNTO – INTERACTIO, 8.12.2021–9.12.2021
Euroopan talous- ja sosiaalikomitean lausunto aiheesta ”Digitalisaation mahdollisuudet vähittäiskau­ pan yrityksille ja hyödyt eurooppalaisille kuluttajille” (oma-aloitteinen lausunto) (2022/C 152/01)
Esittelijä: Felipe MEDINA MARTÍN
Täysistunnon päätös
25.3.2021
Oikeusperusta
Työjärjestyksen 32 artiklan 2 kohta Oma-aloitteinen lausunto
Vastaava jaosto
Sisämarkkinat, tuotanto ja kulutus
Hyväksyminen jaostossa
18.11.2021
Hyväksyminen täysistunnossa
9.12.2021
Täysistunnon nro
565
Äänestystulos (puolesta / vastaan / pidättyi äänestämästä) 190/1/4
1.
Päätelmät ja suositukset 1.1 Euroopan talous- ja sosiaalikomitea (ETSK) on tyytyväinen siihen, että vähittäiskaupan alaa pidetään Euroopan elpymisen kannalta strategisena ekosysteeminä Euroopan komission äskettäin esittelemän Euroopan teollisuusstrategian tarkistuksen yhteydessä.
ETSK katsoo, että ekosysteemeihin perustuva lähestymistapa tarjoaa asianmukaiset puitteet, joissa otetaan huomioon yhtäältä alojen ja yritysten väliset monimutkaiset kytkökset sisämarkkinoilla tietyissä arvoketjuissa ja toisaalta tarve tukea niitä digitalisaatiossa ja kestävään kehitykseen siirtymisessä ja elpymisstrategian edistämisessä.
ETSK panee merkille vähittäiskauppayritysten merkitykseltään, monipuolisuudeltaan ja laajuudeltaan mittavat aloitteet, joilla pyritään tukemaan vihreää siirtymää ja digitaalisaatiota investoimalla uusiin teknologioihin, jotta voidaan vastata kuluttajien uusiin vaatimuksiin ja heidän tarpeisiinsa.
1.2 Euroopan vähittäiskauppasektori, joka on suurin yksityinen työnantaja Euroopassa, on keskellä digitalisaatiota, jota covid-19-pandemia on kiihdyttänyt rajusti.
Digitalisaatio muuttaa perinpohjaisesti vähittäiskaupan liiketoimintamalleja mutta myös vuorovaikutusta asiakkaiden kanssa, ja menestyneimmät yritykset yhdistävät verkko- ja muun ympäristön saumattomasti kaikkikanavaisuudeksi (engl. omnichannel).
ETSK on pannut merkille, että kaksi kolmasosaa vähittäiskaup­ piaista ei ollut harjoittanut verkkotoimintaa ennen covid-19-pandemiaa ja että pandemia on osoittanut, kuinka tärkeä kaikkikanavaisuus on strategiana monien yritysten selviytymiselle, erityisesti – mutta ei ainoastaan – pk-yritysten selviytymiselle.